Die effek van beurtkrag op jou nalatenskapDeur Thys van Zyl – hoof van produkontwikkeling by Everest Wealth Die nuus en media herinner ons deurlopend aan die beurtkragprobleem van Suid-Afrika, maar is ons ten volle bewus aan die langtermyngevolge? Beurtkrag raak ons ekonomie direk. Ons ekonomiese groeimikpunt vir 2023 is reeds verminder van 1,3% na 0,4%, wat ’n aansienlike 69%-afname is van die oorspronklike voorspelling (bron: www.businesstech.co.za). Hierdie afname is grotendeels die resultaat van intensiewe hoë fases van beurtkrag wat al sedert 2007 ’n impak op ons ekonomie het en talle leë beloftes dat dit opgelos sal word in die nabye toekoms. Hoe beïnvloed die ekonomie jou nalatenskap? ’n Nalatenskap is ‘n bedrag geld of eiendom wat in ’n testament aan iemand gelaat word. Enige keuses wat geneem word rondom nalatenskap, is dus vir seker ’n langtermynbesluit. Dit moet terselfdertyd ’n effektiewe besluit wees, met finansiële doelwitte, in terme van die groei en koopkrag van die kapitaal wat jy eenkant sit vir jou begunstigdes. Een van die bekendste vorms van nalatenskap behels kapitaal wat nagelaat word deur ’n testament aan die gewenste begunstigdes. Die algemene nadeel hieraan verbonde, is dat die gelde van ’n boedel bitter swaar belas word met die uitbetaling. Die ander opsie vir ’n nalatenskap is om beleggings buite die boedel te maak in die name van die begunstigdes, soos per die testament, sodat die gelde buite die bedoel belê word en dus nie so swaar belas word nie. Hierdie gelde hoef nie deur die normale boedelproses te gaan nie en so ook word vele onnodige onkostes en belasting wat verbonde is aan tradisionele boedels, vermy. Hierdie vorm van boedelbeplanning het ook verskeie voordele, soos: Nou is die vraag: hoe het die huidige beurtkrag ’n effek op die nalatenskap wat ek los? Thys van Zyl, hoof van produkontwikkeling by Everest Wealth (Foto verskaf) In 2022 het Suid-Afrika meer as 200 dae van beurtkrag ervaar (bron: www.news24.com). Dit het veroorsaak dat ondernemings, soos die Shoprite-groep, meer as R500 miljoen aan diesel spandeer het vir kragopwekkers om te kon voortgaan met hul daaglikse bedrywighede (bron: www.businesstech.co.za). Hierdie bedrag is ongeveer 11% van hulle totale bruto wins. Indien beurtkrag vir ’n volle 12 maande fase 5 of hoër sou wees, kan die bedrag tot en met R1,2 miljard styg. Dit is gelykstaande aan ongeveer 25% van hulle bruto wins. As resultaat sou daar heel moontlik minder dividende betaal word aan aandeelhouers, en minder kapitaal sal beskikbaar wees vir verdere uitbreidings wat die aandeelprys sou dra. Indien jy, as individu, 2% minder verdien het op jou portefeulje vir die jaar as gevolg van ’n wisselvallige ekonomiese faktor (soos beurtkrag), moet jou beleggings dus in die opeenvolgende jaar 4% meer verdien op jou portefeulje (saamgestelde rente) om die bedrag op te maak vir die vorige jaar se verlies. Wanneer ’n maatskappy, soos Shoprite, negatief beïnvloed word deur beurtkrag, het dit ’n direkte invloed op alle publieke maatskappye. Dit is omdat die totale aandeelprys van publiek maatskappye op genoteerde beurse, soos die JSE, sal afneem. Indien jy dus ’n nalatenskap los in die vorm van ’n belegging en die publieke maatskappye se totale aandeelprys word negatief geraak, daal die koopkrag en opbrengste van jou belegging en, inherent, jou nalatenskap. Ek verstaan die uitdaging, maar wat is die oplossing? As ’n maatskappy wat spesialiseer in individuele beleggings en volledige finansiële beplanning, beveel ons sterk aan om te belê in die privaat sektor. Indien jy meer wil uitvind oor die voordele daarvan oor om te belê in privaat ekwiteite, stuur gerus die woord “PRIVAAT” na 45906 of besoek ons webtuiste by www.everestwealth.co.za. SMS’e kos R2,00. B’s & V’s geld. Everest Wealth is ’n geregistreerde finansiële dienste verskaffer (FSP 795 CAT I & II & IIA).